projecte-aina/catalan_government_crawling huggingface dataset:
Els titulars de les autoritzacions estan obligats a acreditar anualment davant els ajuntaments respectius que estan al corrent de les obligacions amb la seguretat social i amb l'Administració tributària, i també de qualsevol altra obligació que els imposi l'Administració local.
a) Per cessament voluntari del titular o la titular de l'activitat.
b) Per situacions sobrevingudes, com ara casos d'incapacitat laboral, malaltia o situacions anàlogues, acreditades degudament.
Els procediments que comportin l'atorgament de noves autoritzacions no poden ésser automàtics ni poden comportar cap tipus d'avantatge per als prestadors que cessen ni per a les persones que hi estiguin especialment vinculades.
10.1 Els ajuntaments poden autoritzar la venda no sedentària en els espais i vies públiques dels municipis respectius, en perímetres i en llocs determinats prèviament, i establir-ne, així mateix, el nombre total de llocs permesos i dimensions.
Les ordenances municipals han de preveure els criteris d'atorgament de les autoritzacions.
A l'autorització ha de constar com a mínim el seu període de vigència, l'indret precís on ha d'exercir-se l'activitat, i també els productes concrets per als quals és vàlida, i ha de ser exhibida de manera visible i permanent a les parades de venda.
L'autorització no es pot concedir per un temps superior a vuit anys.
Solament pot ser revocada per l'incompliment de la present Llei o de les ordenances municipals i, en aquests casos, no dóna dret a indemnització ni a compensacions de cap mena.
Els procediments que comportin l'atorgament de noves autoritzacions no poden ser automàtics ni poden comportar cap tipus d'avantatge per als prestadors cessants ni per les persones que estiguin especialment vinculades amb ell.
10.1 Els ajuntaments poden autoritzar la venda no sedentària als municipis respectius, en perímetres i en llocs determinats prèviament, i establir-ne, així mateix, el nombre total de llocs permesos i les dimensions.
10.2 A l'autorització ha de constar l'indret precís on ha d'exercir-se l'activitat, i també els productes concrets per als quals és vàlida, i ha de ser exhibida de manera visible i permanent en les parades de venda.
10.3 L'autorització de l'ajuntament es concedirà per un temps no superior a un any.
Solament pot ser revocada per l'incompliment de la present Llei i de les ordenances municipals i no dóna dret, en aquests casos, a indemnitzacions ni compensacions de cap mena.
5.1 Els establiments comercials de venda al públic de mercaderies poden establir l'horari de la seva activitat, sens perjudici dels drets reconeguts als treballadors, tenint en compte les normes següents:
a) El temps setmanal d'obertura és de seixanta hores, com a màxim.
b) Els diumenges i els dies festius es consideren inhàbils a tots els efectes.
c) En el cas de festivitat intersetmanal, s'entén complerta la norma a) d'aquest apartat en computar-se, a aquests efectes, les hores d'obertura que correspondrien a aquesta festivitat com si fos un dia laborable.
5.2 No obstant el que determina l'apartat 1, es poden establir mitjançant un reglament, d'acord amb els interessos generals i les necessitats dels consumidors, règims específics per a determinades zones, activitats, tipus d'establiments o èpoques de l'any.
4.1 Amb la finalitat de disposar de les dades necessàries per al coneixement i l'avaluació de les estructures comercials dins l'àmbit de Catalunya i per tal de garantir els drets dels consumidors i dels usuaris, es crea el Registre de comerciants, on s'han d'inscriure, a les seccions corresponents, totes les persones físiques i jurídiques que vulguin exercir l'activitat comercial o l'exerceixin en el moment de la publicació d'aquesta Llei.
4.2 Els requisits per a l'inscripció en l'esmentat Registre s'han d'establir mitjançant un reglament.
d) Disposar de la documentació acreditativa de les intervencions administratives municipals corresponents, si s'escau, que han de romandre en el lloc on es dugui a terme l'activitat comercial.
3.4 El Govern pot condicionar l'exercici de determinats tipus de venda a la prestació de garanties o fiances, que han de ser de proporcionades a la naturalesa i abast del risc cobert.
d) Disposar de les autoritzacions municipals corresponents, que han de romandre en el lloc on es dugui a terme l'activitat comercial.
3.4 El Govern pot condicionar l'exercici de determinades modalitats d'activitats comercials a la prestació de garanties o fiances, justificades per causa d'interès general.
El Departament de Cultura i Mitjans de Comunicació ha presentat enguany el Pla per reordenar el sistema de museus a Catalunya.
A fi d'assolir els objectius que s'hi plantegen s'ha considerat oportú modificar els Estatuts pels quals es regulen el Museu de la Ciència i de la Tècnica de Catalunya i l'Entitat Autònoma Museus d'Arqueologia en allò que fa referència a la vinculació dels llocs de treball corresponents a la Direcció.
Atès el que disposen les disposicions addicionals 2 i 4 de la Llei 17/1990, de 2 de novembre, de museus, que regulen, respectivament, l'Entitat Autònoma Museus d'Arqueologia i el Museu de la Ciència i de la Tècnica de Catalunya, i autoritzen el Govern perquè estableixi els estatuts d'aquestes entitats;
Vistos el Decret 150/1991, d'1 de juliol, pel qual s'aproven els Estatuts del Museu de la Ciència i de la Tècnica de Catalunya, i el Decret 294/2003, de 2 de desembre, pel qual s'aproven els Estatuts de l'Entitat Autònoma Museus d'Arqueologia;
A proposta del Departament de Cultura i Mitjans de Comunicació i d'acord amb el Govern,
Se suprimeix l'apartat 2 de l'article 8 dels Estatuts del Museu de la Ciència i de la Tècnica de Catalunya, aprovats pel Decret 150/1991, d'1 de juliol, modificats pel Decret 478/2004, de 28 de desembre, de reestructuració del Departament de Cultura.
Se suprimeix l'apartat 4 de l'article 7 dels Estatuts de l'Entitat Autònoma Museus d'Arqueologia, aprovats pel Decret 294/2003, de 2 de desembre.
Aquest Decret entrarà en vigor l'endemà de la publicació al DOGC.
Barcelona, 30 de setembre de 2008
L'article 34.1 de la Llei 17/1990, de 2 de novembre, de museus, estableix que amb l'objecte de garantir la conservació i la custòdia del patrimoni museístic i el dipòsit del material procedent de les intervencions arqueològiques i de donar suport tècnic als museus de Catalunya, el Departament competent en matèria de cultura ha de crear els serveis d'atenció als museus.
D'acord amb l'esmentat precepte i amb l'article 39 de la Llei 13/2008, del 5 de novembre, de la presidència de la Generalitat i del Govern,
Es crea el Servei d'Atenció als Museus de les Terres de l'Ebre, que depèn de la Direcció General competent en matèria de patrimoni cultural.
Són funcions del Servei d'Atenció als Museus de les Terres de l'Ebre les següents:
a) Proporcionar assessorament i suport tècnic als museus, per tal que puguin complir adequadament les obligacions que els imposa la Llei 17/1990, de 2 de novembre, de museus.
b) Custodiar, conservar, documentar i possibilitar l'estudi del patrimoni museístic i dels materials procedents d'intervencions arqueològiques que es dipositin en les seves instal·lacions d'acord amb la normativa vigent.
c) Conèixer la situació i necessitats dels museus del seu àmbit territorial.
d) Supervisar i controlar els trasllats cautelars de fons dels museus i també les sortides d'objectes d'aquests museus, quan així se'ls demani.
e) Coordinar i realitzar la restauració de béns culturals mobles d'acord amb les directrius, la planificació i els controls tècnics establerts per la Direcció General competent en matèria de patrimoni cultural.
f) Coordinar les exposicions itinerants i d'altres programes de difusió cultural del Departament competent en matèria de cultura que es realitzin en els museus del seu àmbit territorial.
g) Informar sobre l'estat de conservació i condicions de difusió dels béns mobles integrants del patrimoni museístic que es trobin dins del seu àmbit territorial.
h) Presentar anualment a la Direcció General competent en matèria de patrimoni cultural una memòria de les activitats dutes a terme i de les despeses realitzades, així com una proposta anual de les actuacions previstes per a l'any següent, valorades econòmicament.
El Servei d'Atenció als Museus de les Terres de l'Ebre es vincula al Museu del Montsià.
El seu àmbit territorial d'actuació és el de les comarques del Baix Ebre, el Montsià, la Terra Alta i la Ribera d'Ebre.
Barcelona, 28 de juliol de 2010
-4 La gestió del Museu d'Art de Catalunya és a càrrec d'un consorci.
La presidència del Museu correspon a un membre o una membre del Patronat -òrgan superior de govern del Museu-, nomenat pel Govern de la Generalitat.
La vicepresidència o les vicepresidències corresponen a membres del Patronat nomenats d'acord amb el procediment que estableixen els estatuts.
-4 La gestió del Museu d'Art de Catalunya és a càrrec d'un patronat.
La presidència correspon a un representant nomenat pel Govern i la vice-presidència a un de nomenat per l'Ajuntament de Barcelona.
La proposta als òrgans competents per al nomenament pot fer-se conjuntament per la Generalitat i l'Ajuntament de Barcelona.
-3 L'Entitat Autònoma Museus d'Arqueologia, adscrita al Departament de Cultura, té per objecte la gestió del Museu d'Arqueologia de Catalunya i del Museu Arqueològic de Tarragona.
-3 Perquè gestioni aquest museu es crea l'entitat autònoma de dret públic Museu d'Arqueologia de Catalunya, adscrita al Departament de Cultura.
Pel que fa a la gestió del fons patrimonial d'Empúries, aquest ha d'ésser objecte d'un acord específic, a proposta de la Junta de Museus, entre la Generalitat i altres administracions d'àmbit territorial superior.
a) Aprovar les propostes de nomenament dels directors i els administradors dels museus nacionals, presentades pels òrgans de govern respectius, i traslladar-les a l'òrgan competent que n'acordi el nomenament.
a) Aprovar les propostes de nomenament dels directors i els administradors dels museus nacionals, presentades pels òrgans de govern respectius, i elevar-les al Govern.
-1 Cada museu nacional està regit per un òrgan superior de govern.
La composició del dit òrgan s'ha de fixar en el moment de la seva creació.
-2 L'òrgan superior de govern té les funcions següents:
a) La representació i la gestió superior del museu, que comprèn l'administració i la gestió econòmica.
b) L'elaboració dels plans anuals d'actuació.
c) L'aprovació dels plans generals de construcció i de renovació dels edificis i de les instal·lacions d'acord amb les disposicions reguladores de les condicions mínimes de seguretat i de protecció.
d) L'elaboració del pla d'ordenació i d'intercanvi dels materials per a obtenir una presentació global i coherent de la temàtica que correspon al museu.
e) L'aprovació de l'adquisició directa o indirecta d'objectes i d'elements que interessin el museu i l'acceptació dels que li corresponguin per herència, llegat o donació.
f) La proposta a la Junta de Museus del nomenament del director i l'administrador del museu i la fixació de les condicions de la seva comesa.
g) Qualsevol altra que li encomanin la legislació o les disposicions adoptades en el procés d'integració del museu.
El Govern ha d'aprovar, a proposta dels titulars dels departaments d'Economia i Finances, i d'Agricultura, Ramaderia i Pesca, i del departament competent en matèria de cooperatives, el reglament de l'Institut, que ha de redactar la Junta de Govern.
El Consell Executiu ha d'aprovar, a proposta dels titulars dels Departaments d'Economia i Finances, d'Agricultura, Ramaderia i Pesca i del Departament competent en matèria de cooperatives, el reglament de l'Institut, que ha de ser redactat per la Junta de Govern.
El Reglament ha de fixar la durada de quatre anys i la forma de renovació s'ha de fer per meitats, cada dos anys, pel que fa als membres de la Junta de Govern i del Consell Consultiu.
Les operacions a les quals es refereix aquest article es poden desenvolupar a Catalunya o fora del seu àmbit territorial, però en aquest darrer cas l'empresa o el beneficiari afectat ha de tenir la seu social a Catalunya.
En la tramitació dels crèdits i els avals relacionats amb operacions que s'efectuïn fora de Catalunya, l'Institut ha de valorar, entre d'altres, als efectes de la conveniència d'aquestes autoritzacions, el manteniment de l'activitat a Catalunya de l'empresa o el beneficiari sol·licitant i els efectes positius que pugui tenir l'activitat a desenvolupar per a l'economia catalana.
Projecte de llei de l'Institut Català del Crèdit Agrari.
Dictamen sol·licitat pel Parlament de Catalunya en relació amb l'adequació a la Constitució i a l'Estatut d'Autonomia del Dictamen de la Comissió d'Economia, Finances i Pressupost sobre el Projecte de Llei de l'Institut Català de Crèdit Agrari (BOPC de 3 d'octubre de 1983).
-1 Les adquisicions patrimonials, les relacions jurídiques externes i el règim de contractació de l'Entitat que estiguin directament relacionats amb l'objecte de la seva activitat estan subjectes al dret civil i mercantil i no se sotmeten als procediments administratius de selecció de contractistes i, en general, a les normes administratives sobre contractació.
El Consell d'Administració, però, ha d'acordar els sistemes de publicitat i de concurrència per a l'adjudicació dels contractes que pel seu import o per la seva naturalesa es creguin adients.
-1 L'activitat contractual de l'Entitat Autònoma s'ha de regir d'acord amb allò que estableixen la llei de Contractes de l'Estat i la Llei d'entitats Estatals Autònomes.
Els gravàmens establerts per aquesta Llei queden fixats a partir de l'entrada en vigor d'aquesta, a efectes de referència, i han d'ésser actualitzats anualment l'1 de gener de cada any natural, afegint-hi la suma corresponent a la quantitat de referència més la suma corresponent a l'increment dels preus segons l'índex de preus al consum, o qualsevol altre índex que el substitueixi, de l'any anterior.
L'import màxim destinat a la prestació de la renda mínima d'inserció és el que fixa anualment la Llei de pressupostos de la Generalitat.
El Govern pot habilitar crèdits complementaris si ho permet la situació econòmica financera de la Generalitat.
El Govern ha d'habilitar per a cada exercici pressupostari els crèdits oportuns en el corresponent projecte de la llei de pressupostos, per tal de cobrir la despesa que pugui ocasionar l'aprovació d'aquesta Llei.
A partir de l'1 de juny de 2010, i per al període d'un any, el nombre de mesos a computar per determinar els ingressos per tenir dret a les prestacions que estableix la renda mínima d'inserció a què fa referència l'article 6.1, apartat e) de la present llei, serà de quatre mesos.
Aquesta mesura es pot prorrogar en funció de l'evolució de la situació socioeconòmica, que ha de ser valorada prèviament pel Comitè de Seguiment de la Renda Mínima d'Inserció.
S'habilita el Govern perquè, a proposta de la consellera de Treball, prorrogui aquesta mesura, prèvia consulta sobre la valoració de la situació socioeconòmica al Comitè de Seguiment de la Renda Mínima d'Inserció.
Si en el termini de quatre mesos a comptar de la data de la sol·licitud no s'ha notificat resolució expressa de reconeixement de la prestació, el dret d'accés a la prestació econòmica, en el cas que fos reconeguda, es genera des del primer dia del mes següent al del compliment del termini màxim indicat.
A petició de l'equip bàsic d'atenció primària responsable del pla individual d'inserció i reinserció socials i laborals i d'acord amb els paràmetres establerts per reglament, si el cas ho requereix, es pot establir un pagament immediat des del mateix mes de petició de la renda mínima d'inserció mentre s'espera la decisió definitiva.
Aquesta durada pot ésser prorrogada en les circumstàncies que es determinin per reglament.
L'import de la prestació econòmica bàsica, els complements per a membres addicionals i els ajuts complementaris es poden actualitzar atenent l'evolució de la situació econòmica general mitjançant la Llei de pressupostos de la Generalitat corresponent.
El còmput total mensual de l'import de la prestació econòmica de la renda mínima d'inserció, juntament amb l'import dels ajuts complementaris que es creïn per reglament, no pot superar el salari mínim interprofessional.
L'import de la prestació econòmica bàsica i dels complements s'ha de revaloritzar anualment d'acord amb l'índex de preus al consum (IPC) previst per a l'any.
Si l'IPC acumulat corresponent al període comprès entre el novembre de l'exercici anterior i el novembre de l'exercici econòmic a què es refereix la revalorització és superior al previst per al mateix període, s'ha de procedir a l'actualització corresponent, d'acord amb el que estableixi la respectiva llei de pressupostos de la Generalitat.
A aquest efecte, els titulars les prestacions dels quals hagin estat objecte de revalorització en l'exercici anterior han de rebre la diferència en un pagament únic, abans del dia 1 de maig de l'exercici posterior.
Si l'IPC previst per a un exercici per la llei de pressupostos generals de l'Estat resulta superior al realment produït en el període de càlcul de referència, les diferències han d'ésser absorbides en la revalorització que s'hagi d'aplicar en l'exercici següent.
La determinació de la quantia màxima i la mínima de la prestació s'ha d'efectuar per via reglamentària.
L'informe s'ha de traslladar a les direccions generals competents perquè adoptin les resolucions que siguin procedents en cada cas.
Quan la disponibilitat pressupostària no sigui suficient per a aprovar tots els expedients, la Comissió Interdepartamental ha d'elevar una proposta al Govern per determinar els criteris objectius i no discrecionals de prelació dels expedients.
En cap cas el termini de la presa de l'acord definitiu no pot superar els dos mesos des de la presentació del projecte al Departament de Benestar Social.
Si se supera aquest termini, s'ha de considerar provisionalment aprovada la prestació econòmica i la persona sol·licitant ha de començar a percebre-la.
Estatuts de l'Entitat Autònoma Museus d'Arqueologia
La presidència del Consell Rector
Estructura territorial del Museu d'Arqueologia de Catalunya
Direcció de les seus territorials del Museu d'Arqueologia de Catalunya
Direcció i gestió del Museu Nacional Arqueològic de Tarragona
Gestió econòmica desconcentrada
Justificació de l'execució desconcentrada del pressupost
El reglament ha d'establir que el departament competent en les matèries que són objecte d'aquesta llei publiqui, amb la periodicitat que permeti la disponibilitat de la dotació del Fons, l'inici del procediment, la documentació que els municipis han de presentar juntament amb la sol·licitud de participació en el Fons i els criteris motivats per a l'avaluació objectiva de les sol·licituds que es presentin.
El reglament ha d'establir, com a mínim, que el Departament de Política Territorial i Obres Públiques publiqui anualment l'inici del procediment, la documentació que els municipis han de presentar juntament amb la sol·licitud de participació en el Fons i els criteris motivats per a l'avaluació objectiva de les sol·licituds que es presentin.
El Servei Català de Trànsit organitza el V Congrés Internacional sobre Polítiques Europees de Trànsit: Mobilitat Segura en el món local, adreçat a promoure la cooperació amb els ens locals i les diputacions realitzant una anàlisi de la redacció i aprovació de Plans locals de seguretat viària, intentant aportar possibles millores, així com analitzar les intervencions que es realitzen en l'entorn local d'altres països.
Vista la necessitat d'aprovar el preu públic d'inscripció en aquest Congrés, i de conformitat amb l'article 1.3.1 i següents del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya;
A proposta de l'Oficina del Pla català de seguretat viària, vistos els informes favorables de la Intervenció delegada i de l'Assessoria Jurídica del Departament d'Economia i Finances, i d'acord amb el que disposa l'article 1.3.2 del Decret legislatiu esmentat,
S'aprova el preu públic del dret d'inscripció al V Congrés Internacional sobre Polítiques Europees de Trànsit: Mobilitat Segura en el món local, que es farà a Barcelona els dies 5, 6 i 7 de novembre de 2008, que es fixa en 250 euros per participant.
Barcelona, 30 d'octubre de 2008
En el Diari Oficial de la Generalitat de Catalunya núm. 5328, de 27.2.2009, es va publicar l'Ordre MAH/60/2009, de 19 de febrer, per la qual es dóna publicitat a les taxes vigents que gestiona el Departament de Medi Ambient i Habitatge.
Un cop publicada la disposició s'ha observat una mancança pel que fa a les exempcions de les taxes relatives al permís i a la llicència de pesca establertes per als subjectes passius en situació d'incapacitat, les persones menors de catorze anys i les persones jubilades.
Per aquest motiu és necessari modificar l'Ordre per donar publicitat a les esmentades exempcions.
En virtut del que s'ha exposat,
Modificar l'annex de l'Ordre MAH/60/2009, de 19 de febrer, per la qual es dóna publicitat a la relació de les taxes vigents que gestiona el Departament de Medi Ambient i Habitatge en el sentit següent:
S'afegeix a l'apartat 4 de la lletra a) el contingut següent:.4.3 Exempcions.1.
Són exempts del pagament de la taxa els subjectes passius que acreditin documentalment la situació d'incapacitat permanent total o absoluta i les persones menors de catorze anys..2.
Els subjectes passius que acreditin documentalment la condició de jubilat o jubilada són exempts del pagament de la taxa, en la modalitat de pesca sense mort, de dilluns a dijous, llevat de festius i vigílies de festius.
No s'inclou en aquesta exempció la taxa per permisos de zones de pesca controlada intensiva..3.
Els pescadors o pescadores riberencs de les zones d'aigües d'alta muntanya, que són els que tenen el veïnatge administratiu en els termes municipals pels quals transcorren els trams d'aigües d'alta muntanya, tenen una bonificació del 60% de la quota de la tarifa general de la taxa..
S'afegeix a l'apartat 6 de la lletra a) el contingut següent:.6.3 Exempcions.Són exempts de pagar la taxa exigida per al concepte d'expedició de la llicència per a exercir la pesca recreativa els subjectes passius que acreditin documentalment la condició de jubilats o jubilades i els que estiguin en situació d'incapacitat permanent total o absoluta, o totes dues, i les persones menors de catorze anys..
La Secretaria d'Acció Ciutadana organitza l'Escola d'Estiu del Voluntariat com un espai de trobada de totes aquelles persones que han optat pel voluntariat, i ho fa a través de la diversitat d'entitats que hi ha arreu de Catalunya.
Per tal de formalitzar la inscripció de les persones voluntàries a l'Escola esmentada, és necessari aprovar els preus públics d'inscripció o matrícula.
En conseqüència, i d'acord amb el que estableix el Capítol III del Títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i amb l'informe previ favorable de la Intervenció Delegada del Departament de Governació i Administracions Públiques,
Aprovar els preus públics de l'Escola d'Estiu del Voluntariat, organitzada per la Secretaria d'Acció Ciutadana del Departament de Governació i Administracions Públiques, que es fixen en les quantitats següents:
Matrícula i àpats: 42,00 euros.
Matrícula, àpats i allotjament: 54,00 euros.
Les inscripcions es podran anular, amb dret a devolució de l'import abonat, fins a sis dies naturals abans de la data d'inici de l'Escola d'Estiu.
Les anulacions fetes posteriorment a aquest termini no comporten cap dret a devolució.
Aquesta Ordre entrarà en vigor l'endemà de la seva publicació al Diari Oficial de la Generalitat de Catalunya